Der var gevinst, da Midt- og Vestjyllands Politi aflagde
Thy-lejren et uanmeldt besøg i aftes.

To mænd blev anholdt, og betjente beslaglagde næsten 20 kilo hash, fem kilo hamp, et kilo pot, to gram skunk, 28 gram euforiserende svampe. De fandt også forskellige effekter, der typisk bliver brugt i forbindelse med handel og anvendelse af euforiserende stoffer, forklarer vagtleder Claus Nørgaard ved Midt- og Vestjyllands Politi. - Det er en anseelig mængde. Det var overraskende, at vi fandt så meget, konstaterer Claus Nørgaard over for P4 Midt & Vest. Fundet af lommeregner og vægte bekræfter politiets formodning om, at stofferne skulle sælges videre.